《隐怀》
宋代·真山民

样不趋时合便休，都将往事付东流。
眼看浮世自今古，迹与孤云同去留。
泉石定非骑马路，功名不上钓鱼舟。
有时但得句无问，只与渔歌互唱酬。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。